Foto: RIA "Novosti" Qohira “dabdaba buyumlari”ning kirish bojini 40-60 foizga oshirdi. Ro‘yxatga 320 buyum kirgan. Bu haqda TASS Misrning “Al-Ahram” gazetasiga tayangan holda xabar bermoqda. Savod va sanoat hamda moliya vazirlari Tariq Kabil va Amr al-Garxining xabar berishlaricha, yuqori miqdordagi bojlarni kiritish Misrga olib kirilayotgan mahsulotlar importini qisqartirish va milliy ishlab chiqaruvchini qo‘llab-quvvatlash maqsadida amalga oshirilgan. “Vaziyat import hajmini qisqartirish va milliy ishlab chiqaruvchini Misrning boshqa mamlakatlar bilan xalqaro savdo kelishuvlariga ziyon yetkazmagan holda rag‘batlantirishni talab qildi”, - deya ta’kidlashgan vazirlar. Amaldorlarning aytishicha, olib kiriluvchi bojlarning oshirilishi davlat g‘aznasi daromadini 338 million dollarga oshirish imkonini beradi. Avvalroq, Misr neft-gaz sohasiga 30 milliard dollar miqdoridagi sarmoyani jalb qilish niyatida ekani xabar berilgandi.